Aptvaras

Aptvaras – plotas, aptvertas medine arba vielų tvora, kuriame ganomi arba laikomi gyvuliai.

Būna nuolatinis ir laikinas aptvaras:
 Nuolatinis ganymo aptvaras aptveriamas tvora iš 3-4 spygliuotos arba lygios vielos eilių (priklauso nuo gyvulių rūšies). Viela tvirtinama prie gelžbetoninių stulpelių. Paprastai kultūrinėse ganyklose įrengiami 7 arba 8 aptvarai po 12-14 ha (pagal žolės atžėlimo ciklą, kuris nelaistomose ganyklose būna 36-40 d., laistomose – 30-35 d., ir pagal gyvulių ganymo viename aptvare trukmę – 5 arba 6 d.).
 Laikinas ganymo aptvaras, pvz., ganyklos aptvaro dalis dienos ganymui, aptveriamas el. tvora.

Gyvulininkystė
Tvoros